L’Ajuntament de Sagunt destina més de 15.500 euros a projectes i activitats destinades a fomentar la participació ciutadana
06 d’octubre 2017

![Imagen 1](/media/uubfsvky/88_c_maria-gimenez_2r.jpg)

La Junta de Govern Local de Sagunt, que s’ha reunit este matí, ha concedit subvencions a projectes dedicats a fomentar la participació ciutadana. Concretament, s'ha concedit un total de 12 subvencions, les quals sumen un total de 15.536 euros, a entitats municipals sense ànim de lucre que realitzen activitats destinades a promoure una xarxa ciutadana participativa, solidària, compromesa i que potencie serveis d'interès general per a la col·lectivitat. Les ajudes estan promogudes pel departament de Participació Ciutadana, la delegada de la qual és María Giménez.  

Entre els beneficiaris d’esta subvenció es troben activitats recreatives o tallers amb assumpte​s de diversa índole com l'art, la pintura, el patrimoni, la cultura, el teatre o la naturalesa. Les entitats beneficiaries han sigut la Federació Saguntina d’Associacions de Veïns, l’Associació de Veïns La Forja, l’Associació de Veïns La Victoria, l’Associació de Veïns El Raval, l’Associació de Veïns Baladre i l’Associació de Veïns Pla del Bou.  

​A través d'estes subvencions, l'Ajuntament de Sagunt pretén donar resposta a diferents demandes socials i econòmiques, tal com arreplega l'ordenança de les bases reguladores de subvencions en règim de concurrència competitiva per al foment de la participa​​ció ciutadana, del passat 29 de març de 2016. De manera regular, este ajuntament destina importants recursos econòmics a l'acció de foment, destinats a promocionar activitats considerades d'interès general en l'àmbit de la participació ciutadana.​  

*   [](http://www.facebook.com/sharer.php?u=https://aytosagunto.es/va/actualitat/l-ajuntament-de-sagunt-destina-mes-de-15-500-euros-a-projectes-i-activitats-destinades-a-fomentar-la-participacio-ciutadana/ "Facebook")
*   [](http://twitter.com/share?url=https://aytosagunto.es/va/actualitat/l-ajuntament-de-sagunt-destina-mes-de-15-500-euros-a-projectes-i-activitats-destinades-a-fomentar-la-participacio-ciutadana/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/l-ajuntament-de-sagunt-destina-mes-de-15-500-euros-a-projectes-i-activitats-destinades-a-fomentar-la-participacio-ciutadana/ "Linked In")
*   [](mailto:?body=https://aytosagunto.es/va/actualitat/l-ajuntament-de-sagunt-destina-mes-de-15-500-euros-a-projectes-i-activitats-destinades-a-fomentar-la-participacio-ciutadana/)